So, watter pad kies jy? - 'N GEMEENTE IN AFRIKA VIR DIE HELE WÊRELD
So, watter pad kies jy?
Daar is so baie mense wat dink hulle kan leef sonder om te dink oor die pad waarop hulle is.
Vandag gesels ons oor die pad waarop ons elkeen is, en hoe ons soms elkeen agterkom ons is op die verkeerde pad, en dan, belangrik genoeg, hoe kan ons elkeen leer nuut leef saam met Jesus?
Baie van ons kies 'n sekere rigting saam met Jesus wanneer ons jonk is, en dan wanneer ons ouer is voel ons dat ons die een wat ons lei vir ons onbekend geraak het.
Voel jou geestelike reis vir jou vandag vervelig? Dalk oninterresant? Miskien het jy nodig om 'n verstelling op daardie roete te maak.
Daar is mense wat vrylik uitdeel en tog steeds meer het, daar is ander wat suinig is en tog arm word.
SPREUKE 11:24 AFR83
Spreuke is bedoel om 'n boek te wees wat jongmense help om goeie besluite te neem, maar dis ons as volwassenes wat gereeld moet te kenne gee, ons sukkel om kinders te help om goeie besluite te neem.
Daarom dat die Spreuke skrywer erens ander skryf dat die pad wat iemand kies, reg kan lyk, maar die Here toets die gesindheid.
Soms probeer ons jongmense help om die Here te ontmoet, en dan doen ons dit deur hulle te help om 'n besluit te neem wanneer hulle 17 of 18 jaar oud is. Dis asof ons dan vir hulle 'n sekere koers wys om in te slaan, vas oortuig dat daardie die regte koers is. Wanneer die jongmense dan agterkom dat die koers nie presies is soos hulle dit sien nie, en 'n verstelling maak, is ons as ouers dan oortuig dat hulle op die verkeerde pad is.
Ons is vas oortuig dat hulle op die verkeerde pad is, maar eintlik het ons geen idee of hulle op die verkeerde pad is nie, want hulle is nog nie by hule bestemming nie. Hul bestemming is die einde van hul lewens.
Spreuke wil ons leer dat ons juis nie net 'n rigting moet inslaan en daarop bly nie. Gegrond is die Woord van God kan ons koers aanpassings maak.
Vandag se teksverse kan jou ook help om koers aanpassings te maak. Vandag se teksverse kan jou help om nuut te dink oor wat jy besit.
In hierdie verse sien ons dat die skrywer 'n opmerking maak wat juis herinner aan daardie roete kaart. Hy het gesien dat baie mense vrylik uitdeel, en tog meer kry. Dit klink nie asof dit waar kan wees nie. Ook die tweede deel van die verse klink nie reg nie. Hy gaan voort om te verduidelik dat ander weer baie het en tog alles verloor.
Hoe weet hy dit? Hy het dit gesien in die twee tipes mense se optredes.
Veronderstel jy moet tussen albei hierdie mense een kies om te vertrou. Wie sal dit wees? Die een wat baie het, of min het?
Die een wat baie het, hou vir homself, maar sy geaardheid is een wat wil vashou. Dis sy vashou aan geld, mag en idees wat maak dat hy alles verloor. Hy kry nie nuwe insigte nie. Hy is op sy eie. Dit lyk asof hy baie het, maar tog het hy niks. Hy is arm.
Die ander een is arm. Hy het min, en tog word hy meer en meer vertrou omdat hy bereid is om te deel wat hy het. Mense wil graag weet wie hierdie mens is, en hom met nog meer vertrou. Hy deel uit, maak sy hart oop vir kennis, nuwe idees, en meer invloed. Hy is ryk.